recursal/SuperWikiNEXT-32B huggingface dataset:
**Fly to the Sky** (FTTS) er en sørkoreansk sangduo bestående av Hwanhee og den amerikanskfødte Brian Joo. Duoen ble opprettet i 1998 av SM Entertainment, et sørkoreansk plateselskap som står bak musikere og grupper slik som H.O.T. Shinhwa og BoA. Navnet «Fly To The Sky» ble valgt av SM Entertainmentsjefen Lee Soo-man, som mente at dette navnet passet siden deres suksess ville «fly mot skyene».

Medlemmer
---------

Hwang Yoon-suk, bedre kjent som Hwanhee eller «Fany», er født 17. januar 1981. Han er kanskje mest kjent for sin karakteristiske mørke stemme. Hwanhee ble oppmuntret av en som jobbet for SM Entertainment til å komme på en audition etter å ha blitt hørt på en festival på sin videregående skole. 

Brian Gintaek Joo er født 10. januar 1981. I motsetning til Hwanhee, som er født og oppvokst i Sør-Korea, kommer Brian selv fra New Jersey. Uten at han selv visste det ble Brian skrevet opp av en venn for en audition hos Brothers Entertainment (samme firma som oppdaget Tony Ahn fra H.O.T. og Andy Lee fra Shinhwa). 21. november 1999 fikk Brian den offisielle debuten sammen med Hwanhee i Fly to the Sky.

Historie
--------

Fly to the Sky fikk sin offisielle debut den 21. november på *LOG-IN H.O.T. show* og SM music festival 99. Det første albumet til duoen kom 9. desember samme år under tittlen *Day by Day*. Dette albumet med sine ballader og popbaserte låter gjorde at Fly to the Sky skilte seg ut fra andre unge grupper som spilte mer teknobaserte låter. Albumet ble en suksess og solgte mer enn 250 000 kopier over hele Sør-Korea. i 2000 fikk duoen prisen for «beste nykommer» i Rhythm and blues-sjangeren.

Kilder
------

* LastFM om FTTS
* K-Pop music UK
* Kome-World.com

Eksterne lenker
---------------

* Offisielt nettsted Rediger på Wikidata

* (en) Fly to the Sky – kategori av bilder, video eller lyd på Commons Rediger på Wikidata
* (en) Fly to the Sky på Discogs Rediger på Wikidata

* (en) Fly to the Sky på MusicBrainz Rediger på Wikidata

* (en) Fly to the Sky på Songkick Rediger på Wikidata

* (en) Fly to the Sky på Last.fm Rediger på Wikidata
* Fly to the Sky på Twitter Rediger på Wikidata

* Fly to the Sky på Facebook Rediger på Wikidata

* Fly to the Sky på Instagram Rediger på Wikidata

* Fly to the Sky på YouTube Rediger på Wikidata

  

Portal: Korea

|  |  |
| --- | --- |
| Oppslagsverk/autoritetsdata | VIAF **·** ISNI **·** MusicBrainz **·** Discogs
 |
Flyvekontrolltjenesten på Oslo lufthavn, Fornebu i 1967
**Flygekontrolltjeneste** er betegnelsen på en tjeneste som ytes til kontrollerte flyginger. Tjenesten har som formål å:

1. forebygge og avverge sammenstøt:
	1. mellom luftfartøyer og
	2. mellom luftfartøyer og hindringer på manøvreringsområdet
2. sørge for velordnet og rask trafikkavvikling.

Flygekontrolltjeneste utføres av en sertifisert flygeleder enten fra et kontrolltårn, en innflygningskontroll eller områdekontroll.

Flygelederen har tilgang til betjeningsenhet med høyttaler og mikrofon for en rekke basestasjoner for flyradio, og radarsystem med skjerm med et datagenerert bilde av eget luftrom med tilgrensende område, der grensene mellom de forskjellige luftrommene er angitt. Hvert fly markeres med posisjon, de siste få registrerte posisjonene, fart, høyde og kallesignal. Flyene har transponder som gir trykkhøyden og flere andre data om flyet via en sekundærradar.

Når et fly når grensen til et senters kontrollområde blir det "overlevert" (engelsk: *handed off* eller *handed over*) til kontrollsenteret i det nye området. I noen tilfeller innebærer denne overleverings-prosessen at det utveksles identifikasjon og detaljer mellom flygeledere slik at flygekontrolltjenester kan ytes på en sømløs måte. I andre tilfeller kan det sje en "stille overlevering" slik at mottakssentralen ikke krever noen koordinering dersom trafikken presenteres på en avtalt måte. Etter overleveringen får flyet en frekvensendring og begynner å snakke med neste kontrollør. Denne prosessen fortsetter til flyet blir overlevert til en terminalkontroller (for innflyvning).

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** NDL
 |
**Per Nygaard** (født 14. juli 1960 i Drammen), bedre kjent under artistnavnet **Zotora** er en norsk didjeridoospiller. Han er en av Europas første didjeridoospillere.
Zotora fikk sin kunnskap om didjeridoo hos urbefolkningen i Australia. Han har de siste 20 årene jobbet profesjonelt som didjeridoospiller og vært involvert i alle typer musikk, alt fra klassisk, samtidsmusikk, rock, verdensmusikk, new age til folkemusikk. Han har også vært engasjert i både teater og dans/ballett.
Zotora har også vært med på en rekke andre CD-produksjoner, blant annet: Øystein Sevåg, Global House, Bridge og The red album.

Tidlig karriere
---------------

Zotora ble fascinert av instrumentet som ung gutt da han hørte Talkshow verten Rolf Harris spille instrumentet i et av hans show. Etter det hadde han en sterk dragning mot kontinentet "Down under". Men det tok flere reiser til Australia før han i 1988 fikk sin første didjeridoo. På denne reisen fikk han også sitt tilnavn "Zotora".

I perioden 1989–1994 jobbet Zotora som gatemusikant i Europa, Australia og Asia. I denne perioden ga han ut flere kassetter, deriblant kassetten "Didjeridoo dreamtime", som anslagsvis skal ha solgt 30.000 eksemplarer.

1990 – i dag
------------

Han har siden 90-tallet spilt på diverse festivaler, turnert og har hatt flere events for næringslivet. Deriblant har han turnert med strykekvartetten "Arctimus" i 1995. I 1996 spilte Zotora på åpningen av Trollfeltet i Grieghallen, sammen med blant andre Toralv Maurstad. 
Zotora har også holdt en oppvarmingskonsert sammen med joiker og strupesanger Johan Anders Beer, i forkant av Buffy Sainte-Marie konserten i Drammen Teater.

I dag holder Zotora jevnlige konserter i Emanuel Vigeland Museet. Han samarbeider også med flere koreografer, noe som han har gjort igjennom hele karrieren.

Diskografi
----------

### Studioalbum

* Dreamtime (1992)
* Ninji - Ninji (1994)
* Emigrate (Zotora) (1998)

### Andre utgivelser

* Global House (1995) , Bridge (1997) , The red album (2010) (Alle som et medlem av "The Global House Band")
* Som første gang ( sammen med Øivind Elgenes)(1997)
* Ari Thunda ( sammen med Hallgrim Berg)(1997)
* Boska (sammen med Johan Sara jr. & group)(2003)
* Where Waves Come to Die (sammen med Anders Rogg)(1995)
* Inner Harmony (sammen med Cecilia)(1999)
* Føyk (som et medlem av gruppen "Føyk")(2000)
* Bu maja mul (som et medlem av gruppen "Bu maja mul")(1993)

Eksterne lenker
---------------

* Zotoras hjemmeside

|  |  |
| --- | --- |
| Oppslagsverk/autoritetsdata | MusicBrainz **·** Discogs
 |
Kromosom 4Kromosom 4
**Kromosom 4** er ett av de 23 kromosomparene hos mennesker. Kromosom 4 er det fjerde største menneskelige kromosomet. Mennesker har normalt to versjoner av dette kromosomet, ett fra hver av foreldrene. Dette kromosomparet dekker omtrent 190 millioner basepar som er byggematerialet til DNA. Kromosom 4 står for nesten 6 % av den totale mengden DNA i cellene.

Identifiseringen av genene på hvert kromosom har i lang tid blitt sett på som ett av de viktigste forskningsområdene, og blitt viet mye tid og resursser. Siden forskere bruker forskjellige metoder til å identifisere genene, har man ikke klart å stadfeste ett nøyaktig antall gen. Det er antatt at kromosom 4 inneholder omtrent 1300 gen.

Viktige gen
-----------

* CXCL1
* QDPR
* FGF2

Sykdommer, fysiske og psykiske misdannelser
-------------------------------------------

* Huntingtons sykdom
* Parkinsons sykdom

Eksterne lenker
---------------

* UiB om kromosom
* What Can Our Chromosomes Tell Us?
* Random Orientation of Chromosomes


| Menneskets kromosomer |
| --- |
| {1}
{2}
{3}
{4}
{5}
{6}
{7}
{8}
{9}
{10}
{11}
{12}
{13}
{14}
{15}
{16}
{17}
{18}
{19}
{20}
{21}
{22}
{X}
{Y} |
Kromosom 20Kromosom 20
**Kromosom 20** er ett av de 23 kromosomparene hos mennesker. Mennesker har normalt to versjoner av dette kromosomet, ett fra hver av foreldrene. Dette kromosomparet dekker omtrent 63 millioner basepar som er byggematerialet til DNA. Kromosom 20 står for omtrent 2% av den totale mengden DNA i cellene.

Identifiseringen av genene på hvert kromosom har i lang tid blitt sett på som ett av de viktigste forskningsområdene, og blitt viet mye tid og resursser. Siden forskere bruker forskjellige metoder til å identifisere genene, har man ikke klart å stadfeste ett nøyaktig antall gen. Det er antatt at kromosom 20 inneholder omtrent 900 gen.

Viktige gen
-----------

* EDN3
* JAG1
* PRNP

Sykdommer, fysiske og psykiske misdannelser
-------------------------------------------

* Alagille syndrom
* Waardenburg syndrom

Eksterne lenker
---------------

* UiB om kromosom
* What Can Our Chromosomes Tell Us?
* Random Orientation of Chromosomes


| Menneskets kromosomer |
| --- |
| {1}
{2}
{3}
{4}
{5}
{6}
{7}
{8}
{9}
{10}
{11}
{12}
{13}
{14}
{15}
{16}
{17}
{18}
{19}
{20}
{21}
{22}
{X}
{Y} |

|  |  |
| --- | --- |
| Oppslagsverk/autoritetsdata | Encyclopædia Britannica
 |
Det matematiske symbolet **Kronecker-delta** {\displaystyle \delta \_{ij}}, som var innført av Leopold Kronecker, er en funksjon av to variabler. Kalles også **Kronecker-symbol** og **delta-funksjon**.

Definisjon
----------

Kronecker-delta er definert som:

{\displaystyle \delta \_{ij}=\left\{{\begin{matrix}1&{\mbox{for }}i=j\\0&{\mbox{for }}i\neq j\end{matrix}}\right.}
hvor *i* og *j* er elementer i en mengde {\displaystyle I}.

Egenskaper
----------

Kronecker-delta er ofte skrevet som

{\displaystyle \delta =\mathrm {1} \_{D}:I\times I\to \{0,1\}},
når den står for den karakteristisk funksjonen {\displaystyle \mathrm {1} \_{D}} i en diagonalmengde. 

{\displaystyle D=\{(i,j)\in I\times I:\;i=j\}}.
For kontinuerlige indekser går Kronecker-delta over i Diracs deltafunksjon.

Eksempel på bruk
----------------

Innen lineær algebra er symbolet brukt for å uttrykka enhetsmatrisen n\times n som {\displaystyle (\delta \_{ij})} med {\displaystyle {1\leq i,j\leq n}}. En 3x3 enhetsmatrise kan uttrykkes som:

{\displaystyle (\delta \_{ij})={\begin{pmatrix}1&0&0\\0&1&0\\0&0&1\end{pmatrix}}}.
Kronecker-delta kan brukes for å uttrykke skalarproduktet av to orthonormale vektorer: 

{\displaystyle e\_{1},\dots ,e\_{n}} som {\displaystyle \langle e\_{i},e\_{j}\rangle =\delta \_{ij}}.
Innen signalbehandling og reguleringsteknikk er symbolet brukt for å representere en impuls: 

{\displaystyle \delta (n)={\begin{cases}1,&n=0\\0,&n\neq 0\end{cases}}}

|  |  |
| --- | --- |
| Oppslagsverk/autoritetsdata | MathWorld
 |
Øl fra Kronenbourg
**Brasseries Kronenbourg** er et bryggeri i Strasbourg i Frankrike, etablert i 1664. Bryggeriet er Frankrikes største, og selv om produksjonen ikke lenger foregår i Strasbourg, ligger hovedkontoret i strøket Cronenbourg i byen.

I 1664 var Jérôme Hatt (eller Geronimus Hatt) ferdigutdannet som bryggerimester, og grunnla et bryggeri i sentrum av den frie riksstaden Strasbourg i Det tysk-romerske rike. Bryggeriet ble flyttet til strøket Cronenbourg i 1850 og antok sitt nåværende navn i 1947. I 1952 lanserte man ølmerket «1664», som omgående ble en stor suksess i Frankrike, og begynte å eksportere ølet til nabolandene i 1959. På 2000-tallet blir ølet solgt i over 50 land.

Kronenbourg var eid av Danone inntil 2000, da bryggeriet ble solgt til Scottish & Newcastle. I forbindelse med den delvise overtagelsen av Scottish & Newcastle ble Carlsberg i 2008 eier av Kronenbourg.

Eksterne lenker
---------------

* Offisielt nettsted Rediger på Wikidata

* (en) Brasseries Kronenbourg – kategori av bilder, video eller lyd på Commons Rediger på Wikidata

Portal: Mat og drikke

|  |  |
| --- | --- |
| Oppslagsverk/autoritetsdata | VIAF **·** ISNI **·** SUDOC
 |
***Freedom Writers*** er en amerikansk film fra 2007, med skuespillere som Hilary Swank, Scott Glenn, Imelda Staunton og Patrick Dempsey. Den er basert på boka *The Freedom Writers Diary* av lærer Erin Gruwell. Tittelen er et ordspill på det engelske uttrykket «Freedom Riders», de svarte og hvite borgerrettighetsaktivistene som testet De forente staters høyesteretts beslutning om oppløse raseskille på interstatsbusser i 1961.

Historien
---------

*Freedom Writers*, regissert av Richard LaGravenese, er inspirert av en sann historie og dagbøker til ekte tenåringer fra Long Beach, California. Filmen er satt til området rundt Wilson Classical High School i Long Beach, California, fra 1994-1998, og med dobbelt vinner av Academy Award, Hillary Swank som engelsklærer Erin Gruwell. I begynnelsen var barna veldig uvennlige mot Gruwell, men hun motiverte dem, og lot dem skrive dagbok. Alle dagbøkene som vises i filmen er ekte og de har alle blitt skrevet av barna.

Etter et par dager med klassen kommer Gruwell og hennes studenter inn i en diskusjon om rasisme, og hun sammeligner en karikatur av en svart student med store lepper, tegnet av en meksikansk student, med en nazists tegning av jøder med store neser. Hun tar så studentene med på en klassetur til Los Angeles' *Museum of Tolerance* for å lære dem om holocaust. Utsiden av museet blir vist, og det er også noen scener inne i museet, hvor det vises simulerte inntog i gasskammere i nazi-tilintetgjørelsesleirer.

Skuespillere
------------

* Hilary Swank som Erin Gruwell
* Patrick Dempsey som Scott Casey
* Scott Glenn som Steve Gruwell, Erin's far.
* Imelda Staunton som Margaret Campbell
* John Benjamin Hickey som Brian Gilford
* April Lee Hernández som Eva Benitez

Eksterne lenker
---------------

* Offisielt nettsted Rediger på Wikidata
* (en) *Freedom Writers* på Internet Movie Database Rediger på Wikidata

* (no) *Freedom Writers* hos Filmfront Rediger på Wikidata

* (sv) *Freedom Writers* i Svensk Filmdatabas Rediger på Wikidata

* (da) *Freedom Writers* i Danmark Nationale Filminstitut Rediger på Wikidata

* (en) *Freedom Writers* på AllMovie Rediger på Wikidata

* (fr) *Freedom Writers* på Allociné Rediger på Wikidata

* (nl) *Freedom Writers* på MovieMeter Rediger på Wikidata

* (de) *Freedom Writers* på filmportal.de Rediger på Wikidata

* (en) *Freedom Writers* på Turner Classic Movies Rediger på Wikidata

* (en) *Freedom Writers* på American Film Institute Rediger på Wikidata
Freenodes logo fra 2002.
**Freenode** (stilisert som **freenode**, tidligere kjent som **Open Projects Network**) er et IRC-nettverk og organisasjon som tidligere tilbød tjenester for diskusjon tilknyttet utvikling av åpen kildekode-prosjekter, ideelle organisasjoner og andre relaterte prosjekter. I 1998 hadde nettverket omtrent 200 brukere og mindre enn 20 kanaler, men i det siste[*når?*] har det vokst enormt. I dag[*når?*] har de over 80 000 brukere og 40 000 kanaler.[][*trenger oppdatering*]

Serverne deres er tilgjengelig via vertsnavnet chat.freenode.net som lastbalanserer gjennom round robin DNS.

Overtakelse og brukernedgang
----------------------------

Nedgangen i antall Freenode-brukere begynte like etter Lees overtakelse av nettverket. Merk at kollapsen til null i slutten av juli skyldes at tjenesten begynte å kreve en brukerkonto.
19. mai 2021 gjennomgikk Freenode det enkelte av de ansatte har beskrevet som en «fiendtlig overtakelse» utført av den koreansk-amerikanske gründeren Andrew Lee, og minst 14 av dem forlot prosjektet. Mange av organisasjonene som da benyttet Freenode, deriblant Arch Linux, CentOS, FreeBSD, Free Software Foundation Europe, Gentoo, KDE, LineageOS, Slackware, Ubuntu og Wikimedia Foundation, flyttet etter kort tid til Libera.Chat, et IRC-nettverk utviklet av tidligere Freenode-ansatte. Andre, som Haiku og Alpine Linux, flyttet til nettverket Open and Free Technology Community (OFTC).

Referanser
----------

1. ↑  Lorenzo Franceschi-Bicchierai (19. mai 2021). «Developers Flee Open Source Project After ‘Takeover’ By Korean Crown Prince». *Vice* **(engelsk)**. Besøkt 5. februar 2023.
2. ↑  Tom Nardi (20. mai 2021). «Freenode Debacle Prompts Staff Exodus, New Network». *Hackaday* **(engelsk)**. Besøkt 5. februar 2023.
3. ↑  Jim Salter (25. mai 2021). «Freenode IRC staff resign en masse after takeover by Korea’s "crown prince"». *Ars Technica* **(engelsk)**. Besøkt 5. februar 2023.
4. ↑  David Runge (24. mai 2021). «Move of official IRC channels to libera.chat». *Arch Linux* **(engelsk)**. Besøkt 5. februar 2023.
5. ↑  «Haiku's IRC channels are moving to OFTC!» **(engelsk)**. Haiku. 19. mai 2021. Besøkt 5. februar 2023.
6. ↑  «Switching to OFTC» **(engelsk)**. Alpine Linux. 19. mai 2021. Besøkt 5. februar 2023.

Eksterne lenker
---------------

* (en) Offisielt nettsted Rediger på Wikidata

* (en) Freenode – kategori av bilder, video eller lyd på Commons Rediger på Wikidata
Frimerke fra Kasakhstan - «Irby» maskot for vinterlekene 2011
**Freestyle under Asialekene 2011**. Freestyle var en av flere sporter under de sjuende Asiatiske vinterleker som ble arrangert i Astana og Almaty i Kasakhstan. Det var fjerde gangen som freestyle var med på programmet i asiatiske vinterleker. Det ble konkurrert i hopp og kulekjøring både for menn og kvinner. Det var 32 utøvere fra fem nasjoner som deltok i konkurransene som ble avviklet 31. januar og 3. februar 2011. Kasakhstan ble beste nasjon med fire gullmedaljer foran Kina med to.

Medaljer
--------

| Freestyle Freestyle - Asiatiske vinterleker 2011, Changchun Kasakhstan |
| --- |
|
|  Nr.  | Land |    Gull    |    Sølv    | Bronse | Totalt |
| 1. | Kasakhstans flagg Kasakhstan | 4 | 2 | 2 | 8 |
| 2. | Kinas flagg Kina | 2 | 1 | 2 | 5 |
| 3. | Japans flagg Japan | 0 | 3 | 2 | 5 |
| Total | **6** | **6** | **6** | **18** |

Eksterne lenker
---------------

* Official website Arkivert 11. desember 2010 hos Wayback Machine.

| * v
* d
* r
Asiatiske vinterleker 2011 |
| --- |
| Alpint **·** Bandy **·** Freestyle **·** Hurtigløp på skøyter **·** Ishockey **·** Kortbaneløp på skøyter **·** Kunstløp **·** Langrenn **·** Skiorientering  **·** Skihopping **·** Skiskyting |


| * v
* d
* r
 0 Freestyle under Asiatiske vinterleker 0Asialekene logo |
| --- |
| Harbin 1996 **·** Aomori 2003 **·** Changchun 2007 **·** Astana & Almaty 2011 |
**Freestyle** er en populær sjanger innen dans, spesielt for barn og unge. Freestyle er Norges største danseidrett, og det arrangeres konkurranser jevnlig. Freestyledansere kan blant annet vinne kongepokal.

De forskjellige nivåene i Freestyle er:

* Førstegangsstarter: Men man danser bare førstegangstarter for å se om man liker denne sporten.
* Rekruttering: Når man er rekrutt kan man ikke bruke drakt. Man bruker vanlige treningsklær.
* Litt øvet: Når man har blitt «Litt øvet» kan man bruke drakt, men uten steiner på.
* Mester: Hvis man er mester kan man bruke så mye glitter og stas man vil og man kan ha steinete drakter.
* Champion/Elite: Hvis man er champion kan man bruke steinete drakter.

For å rykke oppover i klassene må man ha poeng. Det får man ettersom hvilken plassering man får på de høytidelige konkurransene.

* 1.-plass gir 7 poeng
* 2.-plass gir 5 poeng
* 3.-plass gir 4 poeng
* 4.-plass gir 3 poeng
* 5.-plass gir 2 poeng
* 6.-plass gir 1 poeng

Førstegangstarter danser sin aller første konkurranse. Andre gangen danser man rekruttering. Det gjør man helt til man har fått 7 poeng. Da blir man «litt øvet». Fra denne klassen må man ha 14 poeng for å bli mester. Og man må starte med 0 poeng igjen for hver nye klasse. Fra mester til champ/elite må man ha 14 poeng for å rykke oppover, men man må ikke nødvendigvis rykke oppover hvis man ikke vil i en høyere klasse. Når man har fått 21 poeng går man opp til champ/elite.

Det arrangeres konkurranse ca. en gang i måneden, og hver konkurranse har et eget navn.

* Januar : -
* Februar : Vintermesterskap
* Mars : Vårcup
* April : Påskecup
* Mai : NM
* Juni : Sommercup
* Juli: -
* August : -
* September : Åpningscup
* Oktober : Høstmesterskap
* November : Novembermesterskap
* Desember : Dancer of the Year

Dancer of det Year er den største konkurransen i året.

Det er også mange konkurranser i utlandet som Gol International Freestyle og dansefestivalen Freestyle Craig Tara i Skottland

Freestyle hadde sitt inntog til Norge omkring 1990, og det blir stadig flere dansere.
**Johan Kristian Nikolaisen Brede** (født 1868 i Snåsa, død 1941 i Snåsa) var gårdbruker og ordfører i Snåsa i én valgperiode 1917–1919.

Han var fersk i kommunestyret da han ble valgt til ordfører, og satt to perioder til etter ordførertiden. Brede var den første ordføreren fra Vestbygda i Snåsa. Han representerte «Velgerpartiet» som var en borgerlig samlingsliste med samme personer og profil som i de to foregående periodene hadde stilt til valg som Riksmålspartiet. Han var representantskapsformann i Snåsa sparebank 1935–41. Han hadde også andre verv i lokalsamfunnet. I hans tid som ordfører ble veien fra Brede til Imsdalen ordnet.

Han overtok gården Nordre Brede etter faren Nikolai i 1908 og overlot den til sønnen Jakob i 1937.

Referanser
----------

1. 1 2   www.disnorge.no[Hentet fra Wikidata]
2. 1 2 3 4  Sandnes, Jørn (1960). *Snåsaboka. 2. Bygdehistorien etter år 1800*. Kommunen. s. 298, 306, 311f.
3. ↑  Johan Kristian N. Brede; Gravminner i Norge
4. ↑  Sandnes, Jørn (1986). *Bank i bygda : Snåsa sparebank 100 år*. Sparebanken Inn-Trøndelag.
5. ↑  Skavlan, Gunnar (1962). *Snåsaboka. 4. Brukarhistoria*. Kommunen. s. 404.

|  |  |
| --- | --- |
| Oppslagsverk/autoritetsdata | Historisk befolkningsregister
 |
Osteform fra Nes i Akershus. Lengde 20 cm. Foto Anne-Lise Reinsfelt / Norsk Folkemuseum, NFL.15320.
Samisk osteform fra 1800-årene fra Karasjok i Finnmark. Foto Anne-Lise Reinsfelt / Norsk Folkemuseum, NFSA.0446.
**Osteform** er et kar til å forme ost i. Den vanligste type har et rektangulært tverrsnitt og en bunn med ett korsformet eller flere små hull der rester av mysen kan renne ut. Det har også vært brukt osteformer til brun ost med flere rom og osteformer med form som en avskåret pyramide.

Enkelte steder har det vært brukt osteformer med skåret dekor som gir avtrykk i osten. Slike former har helst vært brukt til smør, og det er ikke noe forskjell mellom slike osteformer og smørformer. Det ser ut til at bruken av slike former til ost er en nyere bruk. Det er ingen forskjell mellom slike former til smør og til ost, og noen kan kanskje også ha vært brukt til begge deler.

En annen type osteform har en lav, rund, sveipet trøsk og en bunn med skåret dekor. Denne typen har vært brukt i Nord-Norge både til reinost og annen ost. På samisk kalles denne typen vousta-lohkki.

Osteformer bundet av tæger kalles gjerne osteteie.

Litteratur
----------

* Østby, Jon Birger (1984): *Nomenklatur for melkestell. Med tegninger av Torill Sand.* Oslo.[*død lenke*]

Eksterne lenker
---------------

* Osteformer i DigitaltMuseum.
Hauberg i Eiderstedt. Tegning av Fritz Stoltenberg. Scannet fra boken: *Schleswig-Holstein meerumschlungen in Wort und Bild* von Hippolyt Haas, Hermann Krumm u. Fritz Stoltenberg, året 1896
En **haubarg** er en typisk gård i marsklandskapet i Nordfrisland, i det sydvestlige hjørne av Sydslesvig. Særlig mange finnes i området Ejdersted. Typen kom fra Nederlandene i begynnelsen av 1600-tallet, og fikk raskt utbredelse på større gårder.

Alle gårdens husfunksjoner er samlet under ett tak: bolig, fjøs, låve og løer. Taket er et nesten pyramideformet stråtak. Bygningen er oppført omkring en høy firkantet konstruksjon av enorme stolper og takremmer. I dag finnes cirka 45 haubarger på Ejdersted..

Den største og eldste er den Røde Haubarg fra 1647 i nærheten av Husum. Gården er på tross av navnet hvit. Den Røde Haubarg huser i dag restaurant og museum. Ifølge sagnet skal djevelen selv ha bygd gården: En fattig bondesønn, som var forelsket i sin rike nabos datter, ba fanden om hjelp og lovet til gjengjeld å gi ham sin sjel. Heldigvis kunne kjærestens mor forhindre denne farlige handel.

Haubargen på Frilandsmuseet ved Kongens Lyngby stammer fra første halvdel av 1600-tallet.

Navnet *Haubarg* er nedertysk for *høyberg* (et fjell av høy) og henviser til gårdens dominerende høye stråtak.

Billeder
--------

* Haubarg fra Witzwort på Friluftsmuseet i Schleswig Holstein.Haubarg fra Witzwort på Friluftsmuseet i Schleswig Holstein.
* Haubargen fra Rotelau i Frilandssmuseet i Lyngby.Haubargen fra Rotelau i Frilandssmuseet i Lyngby.
* Dansk: Grunnplan og fasade Frilandsmuseets haubargDansk: Grunnplan og fasade Frilandsmuseets haubarg
* Den Røde HaubargDen Røde Haubarg
* Gårdtyper i Nordfrisland og SydslesvigGårdtyper i Nordfrisland og Sydslesvig

Referanser
----------

1. ↑  «Museum Den Røde Haubarg». Arkivert fra originalen 4. mars 2016. Besøkt 25. mars 2016.

Eksterne lenker
---------------

* Den Røde Haubarg

  


|  |  |
| --- | --- |
| Oppslagsverk/autoritetsdata | Store Danske Encyklopædi **·** GND
 |
**«Va' har du under blusen, Rut?»** er en svensk sang, skrevet av Lennart Witoslaw. Den ble opprinnelig spilt inn av ham og utgitt på singlen Polydor 2053 157 i 1973 Produsent var Kit Sundqvist. B-siden var «Porriga Billy».

Andre versjoner
---------------

##### 1974

* Stefan Rüdén, Rune Öfwermans kör och orkester. Utgitt på singlen Gazell C-283. B-siden var «Albin och Pia»
* Schytts. Utgitt på single. B-siden var «En annan stad, en annan vän» *(«Another Town, Another Train»)*
* Streaplers
* Tre Blå
* Winners
* Zenits

Streaplers' versjon ble en stor hit og lå på Svensktoppen i seks uker i perioden 16. mars-12. april 1974. Den lå som høyest på en femteplass
.

##### 1975

* Nils Dacke. Utgitt på LP-platen *Nils Dacke spelar partyorgel*
* Lasse Green

##### 1995

* Flintstens med Stanley. Utgitt på CD-platen *Stenhårda låtar 1*

##### 2008

I Dansbandskampen 2008 ble låten fremført av Zlips.

Norsk versjon
-------------

Philip A. Kruse har skrevet en norsk tekst. Hans norske tittel er «Hva har du under blusen Ruth».

### Innspilling

* Nordre Sving. Utgitt på LP-platen *Go' biter 2* (Tambourine TAM 1009)

Referanser
----------

1. ↑  Svensktoppen – *1974*

* Svensk mediedatabas
**Freedom of Mobile Multimedia Access** (eller **FOMA**) er merkenavnet på 3G-tjenestene som den japanske mobiloperatøren NTT DoCoMo tilbyr i Japan.

FOMA var verdens første W-CDMA-tjeneste da det ble lansert i 1998. Det er kompatibelt med UMTS via både radiooverføring og USIM og det har derfor flere alternativer for global roaming. I de første par årene var FOMA stort sett en eksperimentell tjeneste og lite utbredt blant vanlige brukere. 

Rundt mars 2004 ble det i Japan lansert en reklamekampanje sammen med DoCoMos 900i-serie med mobiltelefoner, og da fikk FOMA sitt gjennombrudd. Per 29. september 2007 har FOMA over 40 millioner abonnenter.

Frekvensbånd
------------

FOMA Plus Area bruker 800 Mhz-båndet. Dette tilbyr bedre dekning utenfor byer hvor det er større distanse mellom abonnent og basestasjon. Dette gjør at 3G-dekningen i Japan er verdens beste, med nesten hele landets areal dekket. 800-båndet er dog også begrenset i de samme områdene på grunn av at det også brukes til PDC-tjenester.

Referanser
----------

1. ↑  «3G FOMA Subscribers Exceed 40 Million». NTT DoCoMo. Arkivert fra originalen 29. februar 2012. Besøkt 3. oktober 2007.

| * v
* d
* r
Generasjoner for trådløse kommunikasjonssystemer |
| --- |
| 1G | NMT **·** AMPS **·** Hicap **·** CDPD **·** Mobitex **·** DataTAC **·** TACS **·** ETACS |
| 2G | GSM **·** iDEN **·** D-AMPS **·** IS-95 **·** PDC **·** CSD **·** PHS **·** GPRS **·** HSCSD **·** WiDEN |
| 2.75G | EDGE/EGPRS **·** CDMA2000 (1xRTT) |
| 3G | UMTS (W-CDMA) **·** CDMA2000 (1xEV-DO/IS-856) **·** FOMA **·** TD-SCDMA **·** GAN/UMA |
| 3.5G | UMTS (HSDPA) **·** UMTS (HSUPA) **·** CDMA2000 (EV-DO Rev.A) |
| 3.75G | UMTS (HSPA+) **·** CDMA2000 (EV-DO Rev.B/3xRTT) |
| 4G | WiMAX **·** Flash-OFDM **·** LTE |
| 5G | NR (New Radio) |

|  |  |
| --- | --- |
| Oppslagsverk/autoritetsdata | Encyclopædia Britannica
 |
**Ospetredreper** (*Acossus terebra* før kalt *Lamellocossus terebra*) er en sommerfugl som tilhører familien tredrepere (Cossidae). Den finnes på Sørlandet og det sørlige Østlandet i Norge.

Utseende
--------

En stor (vingespenn 55 – 85 mm, hunnen større enn hannen) og kraftig, grå sommerfugl, vingene med svarte tverrstreker.
Den ligner på løvtredreper (*Cossus cossus*), men skiller seg fra denne på at antennene er dobbelt kamformede, dessuten er den noe spinklere og mer smalvinget.

Levevis
-------

Arten lever i ospeskog og blandingsskog med innslag av osp (*Populus tremula*). Den foretrekker grove, frittstående osper der larven utvikler seg under barken og inne i veden. Larveutviklingen tar trolig fire år. Angrepne trær kan kjennes på at det er svarte fortykninger ("kreft") i barken over larvene. I motsetning til hos løvtredreper kryper ikke larvene ut fra stammen når de er utvokste, men forpupper seg i en tunnel i veden, der puppen ligger fritt og kan bevege seg opp og ned. Åpningen til tunnelen er ca. 10 mm i diameter og dekket av et lokk av silke og tregnag. Puppen kryper halvveis ut før den klekker, og puppehuden blir sittende igjen i åpningen. De voksne sommerfuglene flyr i juli – august, tilsynelatende bare i varme netter.

Utbredelse
----------

Arten er utbredt i sentrale og østlige deler av Europa nordover til det sørlige Skandinavia, og i det nordlige Asia østover til Øst-Sibir. I Norge er den tilsynelatende meget sjelden, men den kan være noe oversett, siden den i motsetning til løvtredreper ikke har oppsiktsvekkende, omkringvandrende larver. Den er i alt funnet på åtte lokaliteter ved Oslofjorden og på Sørlandet. Den er listet som Sårbar (VU) på Norsk rødliste for arter fra 2010. Uthogging av grove osper er en trussel mot denne arten (og mange andre insekter og sopper).

Referanser
----------

1. ↑  «Artsdatabankens artsopplysninger». Artsdatabanken. 1. mars 2022. Besøkt 1. mars 2022.
2. ↑  Elven H, Aarvik L og Berggren K (24. november 2021). «Sommerfugler. Vurdering av ospetredreper *Acossus terebra* som VU for Norge»Åpent tilgjengelig. *Norsk rødliste for arter 2021*. Artsdatabanken. Besøkt 29. mars 2023.

Kilder
------

* Aarvik, L. Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Norges sommerfugler*, ospetredreper:
* Nettsiden *Svenska Fjärilar*, med bildegalleri:

Eksterne lenker
---------------

* (en) *ospetredreper* i Encyclopedia of Life Rediger på Wikidata

* (en) *ospetredreper* i Global Biodiversity Information Facility Rediger på Wikidata

* (no) *ospetredreper* hos Artsdatabanken Rediger på Wikidata

* (sv) *ospetredreper* hos Dyntaxa Rediger på Wikidata

* (en) *ospetredreper* hos Fauna Europaea Rediger på Wikidata

* (en) *ospetredreper* hos NCBI Rediger på Wikidata

* (en) *Kategori:Acossus terebra* – bilder, video eller lyd på Wikimedia Commons Rediger på Wikidata

* *Acossus terebra* – detaljert informasjon på Wikispecies Rediger på Wikidata
**Hugh Miller Farquharson** (født 4. november 1911, død 27. mars 1985) var en canadisk ishockeyspiller som deltok i de olympiske vinterleker 1936 i Garmisch-Partenkirchen.

Farquharson spilte på det canadiske amatørlaget *Port Arthur Bearcats* som var tatt ut til å representere Canada i OL-turneringen 1936. Canada kom på andreplass i turneringen bak Storbritannia. De vant alle tre kampene i gruppespillet, 8-1 over Polen, 11-0 over Latvia og 5-2 over Østerrike. I mellomrunden tapte de med 1-2 til Storbritannia og beseiret Ungarn med 15-0 og Tyskland med 6-2. I finalerunden beseiret de Tsjekkoslovakia med 7-0 og USA med 1-0, men resultatet i mellomrunden mot Storbritannia telte også med i finalerunden og dermed ble Storbritannia olympiske mestere i ishockey og Canada, som hadde vunnet de fire første OL-turneringene, fikk ta til takke med sølvmedaljene.

Farquharson ble turneringens toppscorer med elleve mål.

OL-medaljer
-----------

* OL 1936 Nazi-Tysklands flagg Garmisch-Partenkirchen - Sølv Sølv i ishockey Canadas flagg Canada

Eksterne lenker
---------------

* (en) Hugh Farquharson – Olympedia Rediger på Wikidata

* (en) Hugh Farquharson – Sports-Reference (OL-resultater – arkivert) Rediger på Wikidata

* (en) Hugh Farquharson – databaseOlympics.com (arkivert) Rediger på Wikidata

* (en) Hugh Farquharson – Eliteprospects.com Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** VIAF **·** GND
 |
**Øst-arabiske tall** er de ti tallene i titallsystemet representert med symbolene ۱ ۲ ۳ ٤ ٥ ٦ ٧ ۸ ۹ ٠. Sammen med det arabiske alfabetet brukes både de øst-arabiske tallene og de arabiske tallene 1 2 3 4 5 6 7 8 9 0, og hvilke tall som brukes varierer geografisk. Grovt sett er de øst-arabiske tallene mer utbredt i østre deler av Midtøsten, for eksempel i Irak. Tallsettet som brukes sammen med farsi (hovedspråket i Iran), er nesten identisk med tallrekken som brukes sammen med arabisk, men tallene 4, 5 og 6 har forskjellig form.

Siden både de øst-arabiske tallene og de arabiske tallene bygger på det samme tallsystemet, er det bare symbolene som er forskjellige. Begge er representasjoner av desimaltallsystemet, som stammer fra India.

De øst-arabiske tallene skrives akkurat som de arabiske tallene med det mest signifikante sifferet lengst til venstre, uavhengig av om de brukes i tekst som går fra venstre til høyre eller høyre til venstre. Dette innebærer at når man skriver fra høyre mot venstre, starter man med det minst signifikante sifferet. For en leser som er vant med å lese fra venstre mot høyre, kan det derfor oppleves som om tallene i arabisk skrift går «mot skriveretningen» fordi det minst signifikante sifferet kommer først når man leser fra høyre til venstre. Når man på norsk i stedet for «tjue-én» sier «én-og-tjue», starter man tilsvarende med det minst signifikante sifferet. Tallet «21» blir «٢١» når det skrives med øst-arabiske tall (uavhengig av skriveretningen).

Persisk (farsi) og urdu bruker en noe modifisert utgave av denne tallrekken (۱ ۲ ۳ ۴ ۵ ۶ ۷ ۸ ۹ ۰). 

|  | 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- | --- |
| Øst-arabiske tall | ٠ | ١ | ٢ | ٣ | ٤ | ٥ | ٦ | ٧ | ٨ | ٩ |
| Farsi-tall | ۰ | ۱ | ۲ | ۳ | ۴ | ۵ | ۶ | ۷ | ۸ | ۹ |

Se også
-------

* Arabiske tall

| * v
* d
* r

* Arabisk språk
* العربية

 |
| --- |
| Oversikt | 
* Språket
* Alfabetet
* Romanisering
* Sol- og månebokstaver
* Arabiske navn
* Arabisk litteratur
* Moderne standardarabisk
* Arabisering

 | Arabisk skrift |
| Bokstaver: | 
* ا (ʾAlif)
* ب (Bāʾ)
* ت (Tāʾ)
* ث (Ṯāʾ)
* ج (Ǧīm)
* ح (Ḥāʾ)
* خ (Ḫāʾ)
* د (Dāl)
* ذ (Ḏāl)
* ر (Rāʾ)
* ز (Zāy)
* س (Sīn)
* ش (Šīn)
* ص (Ṣād)
* ض (Ḍād)
* ط (Ṭāʾ)
* ظ (Ẓāʾ)
* ع (ʿAyn)
* غ (Ġayn)
* ف (Fāʾ)
* ق (Qāf)
* ك (Kāf)
* ل (Lām)
* م (Mīm)
* ن (Nūn)
* ه (Hāʾ)
* و (Wāw)
* ي (Yāʾ)

 |
| Andre tegn: | 
* Tashkil
* Hamza
* Tāʾ marbūṭah
* Arabiske tall
* Øst-arabiske tall

 |
| Utvidelse: | 
* پ (Pe)
* چ (Če)
* ژ (Že)
* گ (Gaf)
* ‏ڭ (Ñef)
* ڤ (Ve)

 |
**Fuyu** (kinesisk: 富裕县; pinyin: *Fùyù Xiàn*) er et fylke i provinsen Heilongjiang i Folkerepublikken Kina. Det ligger i byprefekturet Qiqihar.

Befolkningen var på 299 462 innbyggere i 1999.

Mandsjuiskspråklig minoritet
----------------------------

Landsbyen Sanjiazi (三家子 , mandsjuisk: *Ilan Boo*) i kommunen Youyi er en av de få landsbyer i Kina der det fortsatt (2012) skal finnes noen eldre mennesker med mandsjuisk morsmål.

Dawujia i Aihui i byprefekturet Heihe er en annen slik landsby.

Administrative enheter
----------------------

**Storkommuner**

* Fuyu (富裕镇), Fulu (富路镇), Fuhai (富海镇), Erdaowan (二道湾镇), Long'anqiao (龙安桥镇)

**Kommuner:**

* Taha for mandsjuer og daurer (塔哈满族达斡尔族乡), Fanrong (繁荣乡), Youyi for daurer, mandsjuer og kirgisere (友谊达斡尔族满族柯尔克孜族乡), Shaowen (绍文乡), Zhonghou (忠厚乡)

Referanser
----------

1. ↑  National Population Statistics Materials by County and City – 1999 Period, *i* China County & City Population 1999, Harvard China Historical GIS
2. ↑  A Sanjiazi trip report Arkivert 15. mars 2010 hos Wayback Machine.

Eksterne lenker
---------------

* Hjemmeside
**Fykobiliner** er et fargestoff som forekommer hos blågrønnbakterier, rødalger og mange svelgflagellater, som dekker over den grønne klorofyllfargen. Hos blågrønnbakteriene finnes alltid blått fykocyanin, hos mange arter også rødt fykoerytrin og allofykocyanin organisert i fykobilisomer. Rødalgene inneholder fykoerytrin, noen arter også fykocyanin. Svelgflagellater kan ha fykoerytrin eller fykocyanin. Fykobilinene er vannløselige kromoproteiner, dvs. proteiner sammensatt av en fargekomponent og et protein. Pigmentet inneholder 4 pyrrolringer ordnet i en rekke, mens de hos klorofyll danner en ringstruktur. Fykobilinene absorberer lys i den grønne og gule del av spekteret, dvs. områder av spekteret som absorberes lite av klorofyll. Den absorberte lysenergien blir imidlertid overført til klorofyll a og kan så utnyttes i fotosyntesen.

Referanser
----------

1. ↑  Store norske leksikon, besøkt 29. oktober 2012.

|  |  |
| --- | --- |
| Oppslagsverk/autoritetsdata | Encyclopædia Britannica
 |
**FuzzyMatching** er et felt innen IT som har sterk anvendelse innen tolkning av fritekstfelter.
Innen dataintegrasjon har man ofte det problemet at to records fra forskjellige systemer ikke lar seg sammenligne når man skal kombinere informasjon fra disse.
Typisk, når man skal finne informasjon om en person, vil man bruke Navnet for å identifisere personen.

*H. C. Andersen*

Hans C. Andersen

Hans Chr Andersen

Et vanlig dataprogram klarer ikke å se at dette er samme navn. Til det trenger vi fuzzy matching.

Flere typer "fuzzyness"
-----------------------

  

### Skrivefeil

Hvis et ord er skrevet feil kan fuzzy matching likevel kjenne igjen det riktige ordet ved å sammenligne med en Ontologi (IT) eller en oppslagsliste. For eksempel:

*Adnersen*

*Andersen*

I slike tilfeller kan man definere likheten ved å telle antall basisperasjoner av typen 

* Slette tegn
* Sette inn tegn
* Overskrive tegn

Alle disse får verdien 1, mens *match* får verdien 0.
Dermed er minste kostnad for å konstruere Andersen fra Adnersen lik 2:

**A**[overskriv **d** med **n**][overskriv **n** med **d**]**ersen**

eller

**A**[slett**d**]**n**[sett inn **d**]**ersen**

### Forkortelser

I eksempelet med H.C. Andersen ovenfor ser vi at de tre linjene er varianter av samme navn med forskjellig (grad) av forkortelser.
Ved å gjenkjenne første bokstav i hvert ord, og deretter se at alle forkortelsene er delstrenger eller sammentrekninger av det fullskrevne, kan man finne match med hovedsakelig samme prinsipp som for skrivefeil.
**Johan Munters** (født 23. august 1978 i Jakarta, Indonesia) er en svensk tidligere skihopper som representerte Holmens IF og Trønderhopp.

Han konkurrerte internasjonalt i årene 1995-2001. Hans beste sesong var 2000/01, da han to ganger ble blant de 30 beste i verdenscuprenn og ble nummer 62 sammenlagt i verdenscupen og nummer 59 i den tysk-østerrikske hoppuka. Beste individuelle plassering i enkeltrenn i verdenscupen var 18.-plass i Kuopio 24. november 2000.

I VM i Lahtis i 2001 ble han nummer 49 i normalbakken og 50 i storbakken, begge av 50 deltakere, og var på det svenske laget som ble nest sist av 11 lag i begge lagkonkurransene. Han ble svensk mester i liten bakke i 2002.

Referanser
----------

1. ↑  Skijumping.pl: Egzotyczne skoki narciarskie (s. 4, polsk, besøkt 22. oktober 2011)

Kilder
------

* Svenska Skidförbundet: Backe/nordisk kombination (svenske mestere i skihopping og kombinert, besøkt 22. oktober 2011)

Eksterne lenker
---------------

* (en) Johan Munters – FIS (skihopping) Rediger på Wikidata
**Hans-Joachim Mack** (født 30. mars 1928 i Bischofsburg i Øst-Preussen, død 6. april 2008 i Barsinghausen i Niedersachsen) var en tysk general som var NATOs stedfortredende øverstkommanderende for Europa (Deputy Supreme Allied Commander Europe) fra 1984 til 1987.

Mack begynte i Bundesgrenzschutz (en forløper til det føderale politiet Bundespolizei) i 1952 og ble offiserskadett i Bundeswehr i 1956. Han ble utdannet generalstabsoffiser fra 1962 til 1964 og tjenestegjorde i pansertroppene. Han ble oberst og kommandant for panserbrigade 14 i 1972. I 1975 ble han brigadegeneral og sjef for Pansertroppenes utdanningssenter. I 1978 ble han generalmajor og kommandant for 6. pansergrenaderdivisjon. Han var stabssjef i Hærstaben fra 1979 til 1981.

Fra 1981 til 1983 var han nestleder for planlegging ved NATOs hovedkvarter, Supreme Headquarters Allied Powers Europe. Han ble så forfremmet til generalløytnant og var kommanderende general for 3. korps fra 1983 til 1984. 1. april 1984 ble han full general og utnevnt til stedfortredende øverstkommanderende for Europa i NATO. Han gikk av 1. oktober 1987 og ble etterfulgt av landsmannen Eberhard Eimler.

Referanser
----------

1. ↑  Biografi

|  |  |
| --- | --- |
| Oppslagsverk/autoritetsdata | Prabook **·** Deutsche Biographie **·** VIAF **·** GND **·** LCCN **·** ISNI **·** Munzinger (iba)
 |
**Ostankinotårnet** (russisk: Останкинская телебашня, *Ostankinskaja telebasjnja*) er et frittstående fjernsyn– og radiotårn i Moskva i Russland. Det er 540 meter høyt, har en roterende restaurant i 300 meters høyde og ble tegnet av arkitekten Nikolaj Nikitin.

Byggingen ble startet i 1963 og tårnet stod ferdig i 1967. Det var da den høyeste frittstående bygningen i verden de neste åtte årene før CN Tower ble bygget i Toronto i Canada i 1976. I 1994 var det planer om å sette på en ny antenne som ville gjøre tårnet rundt 561 meter høyt, men på grunn av manglende finansiering ble ikke dette utført.

Etter Ostankinotårnet stod ferdigbygget ble det bygget en rekke tilsvarende høye tårn i andre sosialistland, som i Kiev, Tasjkent, Almaty, Riga, Berlin, Vilnius, Tallinn, Jerevan, St. Petersburg og Baku. Selv om disse var over 300 meter høye var de ikke like høye som Ostankino. I de siste årene har det vært flere branner i tårnet, og den 27. august 2000 mistet tre mennesker livet i en brann like over restauranten.

Den 1. juli 2004 ble den østerrikske fallskjermshoppersken Christina Grubelnik skadet da hun slo mot tårnet under et hopp.

Den 25. mai 2007 fattet tårnet atter igjen ild, ingen kom til skade. Årsaken til brannene antas være kortslutting i alderdommelig elektronikk.

Referanser
----------

1. ↑  Emporis Research.com – Ostankino Tower (Besøkt 20. desember 2008)
2. ↑  Associated Press (1. juli 2004). «Austrian parachutist injured, knocked unconscious in jump from Moscow TV tower» **(engelska)**. highbeam.com. Arkivert fra originalen 23. oktober 2012.

Eksterne lenker
---------------

* Offisielt nettsted Rediger på Wikidata

* (en) Ostankino Tower – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | NKC **·** GeoNames **·** SkyscraperCenter
 |
**Hugh Oldham** (født ca. 1452 i Crumpsell eller Oldham i Lancashire i England, død 25. juni 1519 i Exeter) var biskop av Exeter. 

Hugh var bror til abbed William Oldham av Chester. Han ble utdannet i Oxford og i Cambridge, og dessuten hos jarlen av Derby, Thomas Stanley, sammen med James Stanley (senere biskop av Ely) og William Smith (senere biskop av Lincoln). Han ble personlig kapellan for jarlens hustru Margaret Beaufort, grevinnen av Richmond og mor til kong Henrik VII. Han mottok raskt en rekke benefisier, som dekan av Wimborne og erkediakon i Exeter. Han hadde også prebender i katedralene i London, Lincoln og York, og var rektor ved St. Mildred's på Bread Street i London. 

Den 27. november 1504 ble han utnevnt til biskop av Exeter. Fra 1510 til 1513 var han sammen med andre biskoper involvert i en rettsvist med William Warham over domstolvesenet, og gikk i det alt vesentligste av med seieren.[]

I 1515 grunnla Oldham Manchester Grammar School. Sammen med biskop Richard Fox grunnla han i 1516 Corpus Christi College i Oxford. Det var biskop Oldham, som hadde en forutanelse om hva fremtiden ville bringe med reformasjonen, som påvirket biskop Fox til å testamentere sitt gods til dette kollegiet, i stedet for til et munkekloster.[]

Senere var biskop Oldham involvert i en jurisdiksjonsstrid mot abbeden av Tavistock. I løpet av prosessen ble Oldham ekskommunisert. Han døde før saken var avsluttet, og man måtte utsette begravelsen før man hadde innhentet absolusjon fra bannstraffen fra pavestolen.

Episkopalgenealogi
------------------

Hans episkopalgenealogi er:

* Kardinal Henry Beaufort (1374-1447)
* Kardinal Thomas Bourchier (1404-1486) \* bispeviet 1435
* Erkebiskop John Morton (1420-1500) \*1479
* Biskop Richard Fox (1448-1528) \*1487
* Erkebiskop William Warham (ca 1450-1532) \*1502
* Biskop *Hugh Oldham* (1452-1519) \*1505

Referanser
----------

1. ↑   minnetavle, «Hugh Oldham», Open Plaques-identifikator (emne) 9462[Hentet fra Wikidata]
2. ↑  oldham, lest 15. november 2021

|  |  |
| --- | --- |
| Oppslagsverk/autoritetsdata | Catholic-Hierarchy
 |
***Jump In!*** er den 69. filmen produsert av The Walt Disney Company. Filmen hadde premiere i 2007. Filmen handler om en gutt, Izzy Daniels, som vil gå i sin fars fotspor ved å bli mester i boksing, og vinne Golden Glove. Han blir hindret i sin plan når han blir utfordret til å bli med i en hoppetaukonkurranse i stedet. Izzy oppdager en skjult side ved seg selv. Filmen er tatt opp i 2006 i Toronto, Canada.

Handling
--------

Isadore "Izzy" Daniels er en kjent bokser i Brooklyn, i håp om å vinne "Golden Gloves" slik som hans far og trener Kenneth tidligere gjorde. Izzy vinner en kamp mot Rodney, en klassekamerat og nabolagets største mobber. Izzys nabo, Mary Thomas, en nederlandsk spiller på et lag som heter Joy Jumpers. Selv om de ofte krangler, forstår vennene deres at de er forelsket i hverandre.

Izzy bringer sin yngre søster, Karin, og vennene hennes til den regionale nederlandske konkurransen, for å se Mary og hennes lagkamerater, Shauna, Keisha og Yolanda. Joy Jumpers tar fjerde-plassen, og kvalifiserer seg så vidt til finalen. Men Yolanda forlater laget og blir med deres konkurrenter - de nederlandske dragene. Joy Jumpers må finne en annen lagkamerat, ellers kan de ikke konkurrere lenger i det hele tatt.

Roller
------

* Corbin Bleu, «Izzy Daniels»
* Keke Palmer
* Laivan Greene
* Shanica Knowles
* David Reivers
* Kylee Russell
* Rebecca Williams

Sanger
------

Det ble produsert en CD fra Disney Records med alle sangene fra *Jump in!*.

### Sporliste

1. «It's on» – NLT
2. «It's My Turn Now» – Keke Palmer
3. «Push It to the Limit» – Corbin Bleu
4. «Vertical» – T-Squad
5. «Where Do I Go from Here» – Sebastian Mego
6. «Jump to the Rhythm» – Jordan Pruitt
7. «Jumpin'» – Keke Palmer
8. «Go (Jump! Mix») – Jupiter Rising
9. «I'm Ready» – Drew Seeley
10. «Gotta Lotta» – Prima J
11. «Live It Up (Jeannie Ortega song)» – Jeannie Ortega
12. «Jump» – Lil' Josh
13. «Let It Go» – Kyle

DCOM Extra
----------

Det ble laget tre korte videoer for *Jump In!* med en liten titt bak scenen som ble vist i reklamen på Disney Channel med DCOM Extra (Disney Channel Original Movie Extra). De hadde bestemt at de skulle dubbe dem til norsk for og gjøre dem vennlige for små barn som ikke kan lese.

Eksterne lenker
---------------

* (en) Offisielt nettsted Rediger på Wikidata
* (en) *Jump In!* på Internet Movie Database Rediger på Wikidata

* (da) *Jump In!* i Danmark Nationale Filminstitut Rediger på Wikidata

* (en) *Jump In!* på AllMovie Rediger på Wikidata

* (nl) *Jump In!* på MovieMeter Rediger på Wikidata

* (en) *Jump In!* på Rotten Tomatoes Rediger på Wikidata

* (en) *Jump In!* på Metacritic Rediger på Wikidata
* *Jump In!* hos TV.com

|  |  |
| --- | --- |
| Oppslagsverk/autoritetsdata | MusicBrainz
 |